# Økt tilskudd til karbonfangst

Innspill til Stortingsvalget september 2021.

## Problemstilling:

Regjeringen satser i første omgang på Norcems sementfabrikk i Porsgrunn. Oslos største utslippspunkt, Fortums gjenvinningsanlegg på Klemetsrud, må vente på støtte fra andre. Andre prosjekt får ikke støtte i denne omgang.

## Beskrivelse:

Karbonfangst og -lagring (CCS) er teknologi som gjør det mulig å skille ut og lagre CO2 fra utslippene fra kull- og gasskraftverk og ulike industriprosesser. Formålet med slik CO2-håndtering er å unngå utslipp av klimagassen til atmosfæren.

21. september la regjeringen frem stortingsmeldingen “Langskip – fangst og lagring av CO2”, om et norsk demonstrasjonsprosjekt for CO2-håndtering. Regjeringen vil bevilge totalt 16,8 milliarder kroner til satsingen, av dette om lag 2,3 milliarder kroner i 2021. Regjeringen vil realisere Norcem som første CO₂CO2-fangstprosjekt og deretter Fortum Oslo Varmes CO₂-fangstprosjekt, under forutsetning at Fortum Oslo Varme får tilstrekkelig egenfinansiering og finansiering fra EU eller andre kilder.

Returkraft arbeider tett sammen med Eyde-klyngen for å utvikle pilot for karbonfangst ved anlegget. Returkraft viser til at skal karbonfangst ha noen klimaeffekt er det ikke nok å fange den. “Helst burde vi brukt CO2en til noe fornuftig, men inntil videre finnes ingen bruksområder som kan ta unna de mengdene vi snakker om. Så da må CO2en lagres”.

## Forslag til løsning:

Rammen for tilskudd økes slik at prosjektet ved Returkraft får nødvendig finansiering.